6 หุ้นเด็ด ผลตอบแทนบวกช่วงเดือน ก.พ.-เม.ย.SET บ่ายย่ำฐาน ตลาดยังขาดปัจจัยใหม่หนุน
ตลาดหุ้นไทยดัชนี SET ภาคเช้า (28 ม.ค.) แกว่งตัวในกรอบแคบคล้ายกับตลาดหุ้นอื่นในภูมิภาคเอเชีย เนื่องจากยังไม่มีปัจจัยหนุนใหม่ หลังจากผลการประชุมธนาคารกลางสหรัฐฯ (FED) มีมุมมองเป็นกลาง อย่างไรก็ดีแนะติดตามการประชุมธนาคารกลางญี่ปุ่น (BOJ) พรุ่งนี้ว่าจะมีการส่งสัญญาณการผ่อนคลายนโยบายการเงินหรือไม่
28 ม.ค. 2559

ข่าวหุ้นธุรกิจออนไลน์รายงาน ตลาดหุ้นไทยดัชนี SET ภาคเช้า (28 ม.ค.) แกว่งตัวในกรอบแคบคล้ายกับตลาดภูมิภา เนื่องจากยังไม่มีปัจจัยใหม่หนุน หลังผลการประชุมธนาคารกลางสหรัฐฯ (FED) มีมุมมองเป็นกลาง อย่างไรก็ตาม แนะนำให้ติดตามการประชุมธนาคารกลางญี่ปุ่น (BOJ) พรุ่งนี้ว่าจะมีการส่งสัญญาณการผ่อนคลายนโยบายการเงินหรือไม่
ส่วนแนวโน้มการลงทุนในช่วงบ่ายนี้ ตลาดคงจะยังแกว่งแคบไปจนถึงชะลอตัวบ้าง โดยมีแนวรับที่ 1,270-1,275 จุด ส่วนแนวต้าน 1,285 จุด พร้อมชี้ SET มีโอกาสให้ผลตอบแทนเป็นบวกที่ดีในช่วงเดือน ก.พ.-เม.ย.อิง 10 ปีก่อนหน้า แนะซื้อ PTT SCB KTB INTUCH PS และ SIRI
 
นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเยว่า ตลาดหุ้นไทยเช้านี้แกว่งในกรอบแคบคล้ายกับตลาดหุ้นอื่นในภูมิภาคเอเชีย เนื่องจากยังไม่มีปัจจัยหนุนใหม่ หลังจากผลการประชุมธนาคารกลางสหรัฐฯ (FED) มีมุมมองเป็นกลาง แต่ที่ดัชนีหุ้นดาวโจนส์ปรับตัวลงมากเป็นผลจากผลประกอบการของ APPLE ออกมาไม่ดี
ส่วนราคาน้ำมันเมื่อคืนแม้ว่าจะปรับตัวขึ้น แต่เช้านี้ก็กลับมาติดลบเล็กน้อย ทำให้มองว่าทิศทางยังเป็นลักษณะการแกว่งตัวไซต์เวย์ อย่างไรก็ดี แนะติดตามการประชุมธนาคารกลางญี่ปุ่น (BOJ) พรุ่งนี้ว่าจะมีการส่งสัญญาณการผ่อนคลายนโยบายการเงินหรือไม่
แนวโน้มการลงทุนในช่วงบ่ายนี้ ตลาดฯคงจะยังแกว่งแคบไปจนถึงการชะลอตัวบ้าง โดยมีแนวรับที่ 1,270-1,275 จุด ส่วนแนวต้าน 1,285 จุด
 
บล.ธนชาต ระบุในบทวิเคราะห์ (28 ม.ค.) ว่า SET ย่ำฐานเพื่อปรับสูงขึ้นต่อระยะสัปดาห์ จาก Fed ยังไม่ขึ้นดอกเบี้ยเร็ว ๆ นี้ อีกทั้งได้มาตรการกระตุ้นเศรษฐกิจเพิ่มจาก ECB BOJ รวมทั้งเงินหยวนมีเสถียรภาพมากขึ้น หลัง PBoC อัดฉีดสภาพคล่อง ขณะเดียวกัน SET มีโอกาสให้ผลตอบแทนเป็นบวกที่ดีในช่วงเดือน ก.พ.-เม.ย. อิง 10 ปีก่อนหน้า แนะซื้อ PTT SCB KTB INTUCH PS และ SIRI
นอกจากนี้แนะนำซื้อ SCB ต่อเนื่อง แม้ราคาปรับสูงขึ้นมาจากจุดต่ำสุดกว่า 10% แต่มองราคาหุ้นถูกเกินไป ด้วยเป้าหมายพื้นฐานที่ 167 บาท และระยะสั้นที่ 140 บาท (อิงเส้นค่าเฉลี่ย 200 วัน) ด้วยปัจจัยสนับสนุนจากกำไรพลิกกลับมาเติบโตอีกครั้ง +7% ในปีนี้ ที่ 5 หมื่นล้านบาท หลังหดตัวลง -12% ในปีก่อน
ขณะเดียวกัน Valuation ปัจจุบันที่ PBV 1.19 เท่า เท่ากับช่วงปี 2551 มองว่าต่ำเกินไป คาดว่าจะ Rebound มาที่ PBV 1.3-1.6 เท่า ในจังหวะ Rebound ของ SET หรือเทียบเท่ากับ 135-166 บาท และเมื่อพิจารณาในทางเทคนิคราคา SCB กำลังทดสอบเส้นค่าเฉลี่ย 3 เดือน ที่ 126 บาท ทะลุไปได้จะมีเป้าหมายถัดไปที่ 140 บาท อิงเส้นค่าเฉลี่ย 200 วัน
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า 
PTT  มูลค่าการซื้อขาย 1,472.48 ล้านบาท ปิดที่ 229.00 บาท เพิ่มขึ้น 7.00 บาท
SCB มูลค่าการซื้อขาย 1,067.95 ล้านบาท ปิดที่ 126.00 บาท เพิ่มขึ้น 2.00 บาท
AOT มูลค่าการซื้อขาย 889.70 ล้านบาท ปิดที่ 367.00 บาท เพิ่มขึ้น 11.00 บาท            
PTTEP มูลค่าการซื้อขาย 745.68 ล้านบาท ปิดที่ 52.25 บาท เพิ่มขึ้น 0.50 บาท
JAS  มูลค่าการซื้อขาย 681.64 ล้านบาท ปิดที่ 3.10 บาท เพิ่มขึ้น 0.02 บาท        